stanford-oval/wikipedia huggingface dataset:
เอ็นเอ๊กซ์ที ยูเค วีเมนส์ แชมเปียนชิป
ประวัติ > ทัวร์นาเม้นท์หาแชมป์คนแรก

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
|   | First Round August 25 | First Round August 25 | First Round August 25 |  |  | Semifinals August 26 | Semifinals August 26 | Semifinals August 26 |  |  | Final August 26 | Final August 26 | Final August 26 |
 
|   |  Jinny |  Jinny | Win |   |  |  |  |  |  |  |  |  |  |
|  |  Millie Mckenzie |  Millie Mckenzie |  |   |  |  |  |  |  |  |  |  |  |
|  |  Millie Mckenzie |  Millie Mckenzie |  |   |   |  Jinny |  Jinny |  |   |  |  |  |  |
|  |  |  |  |   |   |  Jinny |  Jinny |  |   |  |  |  |  |
|  |  |  |  |   |   |  Toni Storm |  Toni Storm | Win |   |  |  |  |  |
|  |  Toni Storm |  Toni Storm | Win |   |   |  Toni Storm |  Toni Storm | Win |   |  |  |  |  |
|  |  Toni Storm |  Toni Storm | Win |   |  |  |  |  |   |  |  |  |  |
|   |  Isla Dawn |  Isla Dawn |  |   |  |  |  |  |   |  |  |  |  |
|  |  |   |   |   |   |   |   |   |   |   |  Toni Storm |  Toni Storm |  |
|  |  |   |   |   |   |   |   |   |   |   |  Rhea Ripley |  Rhea Ripley | Win |
|   |  Dakota Kai |  Dakota Kai | Win |   |  |  |  |  |   |  |  |  |  |
|  |  Nina Samuels |  Nina Samuels |  |   |  |  |  |  |   |  |  |  |  |
|  |  Nina Samuels |  Nina Samuels |  |   |   |  Dakota Kai |  Dakota Kai |  |   |  |  |  |  |
|  |  |  |  |   |   |  Dakota Kai |  Dakota Kai |  |   |  |  |  |  |
|  |  |  |  |   |   |  Rhea Ripley |  Rhea Ripley | Win |   |  |  |  |  |
|  |  Rhea Ripley |  Rhea Ripley | Win |   |   |  Rhea Ripley |  Rhea Ripley | Win |   |  |  |  |  |
|  |  Rhea Ripley |  Rhea Ripley | Win |   |  |  |  |  |  |  |  |  |  |
|   |  Xia Brookside |  Xia Brookside |  |   |  |  |  |  |  |  |  |  |  |
ประวัติการครองแชมป์

| --- | --- |
No.: The overall championship reign
Reign: The reign number for the specific champion listed
Days: The number of the days that the champion held the title for
Days recog.: The number of days that the promotion officially recognizes the champion as having held the title for
+: The current reign is changing daily
| No> .No. | แชมป์ | การเปลี่ยนแชมป์> วันที่ | การเปลี่ยนแชมป์> ศึก | การเปลี่ยนแชมป์> สถานที่ | สถิติการครองแชมป์> สมัย | สถิติการครองแชมป์> วัน | สถิติการครองแชมป์> Days recog.  | หมายเหตุ | Ref> .Ref. |
| --- | --- | --- | --- | --- | --- | --- | --- | --- | --- |
| 1 | Rhea Ripley | 000000002018-08-26-0000สิงหาคม 26, 2018 | NXT UK | Birmingham, England | 1 | ข้อผิดพลาดนิพจน์: มีตัวดำเนินการ < ซึ่งไม่ควรมี | Error in Template:Nts: Fractions are not supported | Defeated Toni Storm in the tournament final to become the inaugural champion. WWE recognizes Ripley's reign as beginning on November 28, 2018, when the episode aired on tape delay. |   |
| 2 | Toni Storm | 000000002019-01-12-0000มกราคม 12, 2019 | NXT UK TakeOver: Blackpool | Blackpool, England | 1 | ข้อผิดพลาดนิพจน์: มีตัวดำเนินการ < ซึ่งไม่ควรมี | ข้อผิดพลาดนิพจน์: มีตัวดำเนินการ < ซึ่งไม่ควรมี |  |   |
| 3 | Kay Lee Ray | 000000002019-08-31-0000สิงหาคม 31, 2019 | NXT UK TakeOver: Cardiff | Cardiff, Wales | 1 | ข้อผิดพลาดนิพจน์: มีตัวดำเนินการ < ซึ่งไม่ควรมี+ | ข้อผิดพลาดนิพจน์: มีตัวดำเนินการ < ซึ่งไม่ควรมี+ |  |   |
ดูเพิ่ม

เอ็นเอ๊กซ์ที วีเมนส์ แชมเปียนชิพ
มวยปล้ำอาชีพในสหราชอาณาจักร
แหล่งข้อมูลอื่น

Official NXT UK Women's Title History
| ด ค กรายชื่อแชมป์หญิง NXT UK |
| --- | --- |
 รีอา ริปลีย์  โทนี สตอร์ม  เคย์ ลี เรย์  เมโกะ ซาโตมูระ
ไพจิตร อักษรณรงค์

| ไพจิตร อักษรณรงค์ |
| --- | --- |
ชื่อเกิด: ไพจิตร อักษรณรงค์
รู้จักในชื่อ: จุ๋ง
เกิด: 16 ธันวาคม พ.ศ. 2504 (63 ปี)
ที่เกิด: จังหวัดบุรีรัมย์
แนวเพลง: ไทยลูกกรุง ไทยลูกทุ่ง ไทยสากล
อาชีพ: นักร้อง นักแสดง
ช่วงปี: พ.ศ. 2522-ปัจจุบัน
ค่ายเพลง: อโซน่า คีตา เอ็นเตอร์เทนเม้นท์ นิธิทัศน์ โปรโมชั่น
คู่สมรส: วิสา คัญทัพ
ไพจิตร อักษรณรงค์ (ชื่อเล่น: จุ๋ง) เกิดเมื่อปี พ.ศ. 2504 อดีตข้าราชการการเมืองประจำสำนักเลขาธิการนายกรัฐมนตรี อดีตนักร้องสังกัด นิธิทัศน์ โปรโมชั่น คีตา แผ่นเสียงและเทป และอโซนา มีชื่อเสียงจากผลงานเพลง "คิดถึงฉันบ้างคืนนี้" ซึ่งออกมาในราวปี พ.ศ. 2523 และยังมีเพลงดังเพลง "สาว ต.จ.ว." รวมทั้งเพลง "ประตูหนีบมือ"
นอกจากนี้ไพจิตรยังมีผลงานละครโทรทัศน์เรื่อง ข้าวนอกนา เมืองโพล้เพล้ ทาง สถานีโทรทัศน์สีกองทัพบกช่อง 7 และเรื่อง ไฟรักอสูร ทาง สถานีโทรทัศน์ไทยทีวีสีช่อง 3
ไพจิตรจบปริญญาตรี คณะเทคโนโลยี มหาวิทยาลัยมหาสารคาม ชีวิตส่วนตัว เคยสมรสกับ คณิต อุทยานสิงห์ หรือนิค นิรนาม นักร้องเพลงเพื่อชีวิต ปัจจุบันสมรสกับ วิสา คัญทัพ กวี นักร้อง และนักแต่งเพลงเพื่อชีวิต
ปัจจุบัน ไพจิตรเป็นสมาชิกแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน โดยมักจะขึ้นแสดงดนตรีบนเวทีปราศรัยของ นปช.แดงทั้งแผ่นดิน คู่กับ วิสา คัญทัพ อยู่เสมอ ทั้งนี้ เมื่อวันที่ 29 สิงหาคม พ.ศ. 2552 ไพจิตรจัดแสดงคอนเสิร์ตใหญ่ครั้งแรกในชีวิต โดยใช้ชื่อว่า วิจิตรเสียง สำเนียงไพจิตร ที่ห้องคอนเวนชันฮอลล์ ชั้น 6 ศูนย์การค้า อิมพีเรียลเวิลด์ (บิ๊กซี) สาขาลาดพร้าว
ต่อมาเมื่อมีการก่อรัฐประหาร เมื่อวันที่ 22 พฤษภาคม พ.ศ. 2557 คณะรัฐประหารออกคำสั่งที่ 57/2557 เรียกให้ไพจิตรไปรายงานตัว แต่เธอมิได้ไปตามคำสั่งดังกล่าว ศาลทหารจึงออกหมายจับ และเมื่อวันที่ 22 มิถุนายน พ.ศ. 2561 ศาลฎีกาแผนกคดีอาญาของผู้ดำรงตำแหน่งทางการเมือง ออกหมายจับเธอกรณีจงใจยื่นบัญชีทรัพย์สินหนี้สินและเอกสารประกอบอันเป็นเท็จหรือปกปิดข้อเท็จจริงที่ควรแจ้งให้ทราบ
ผลงานเพลง > อัลบั้ม

หลานย่าโม (อโซน่า)
เพียงจูบเดียว (2523) (อโซน่า)
สาว ตจว. (2523) (อโซน่า)
ใจเธอใจฉัน (2524) (อโซน่า)
เดือนปีที่แสนเศร้า (2524) (อโซน่า)
วิมานรัก วิมานทราย (อโซน่า)
คิดถึงฉันบ้างคืนนี้ (อโซน่า)
รักแรก (ร่วมกับ เทียรี่ เมฆวัฒนา) (2525) (อโซน่า)
ฝากรักกับลม (2525) (อโซน่า)
คนงามลืมง่าย (ร่วมกับ กิตติคุณ เชียรสงค์) (อโซน่า)
คืนนัดพบ (ร่วมกับ กิตติคุณ เชียรสงค์) (อโซน่า)
เสียงซอสั่งสาว (ร่วมกับ กิตติคุณ เชียรสงค์) (อโซน่า)
ขวัญเรียม (ร่วมกับ กิตติคุณ เชียรสงค์) (อโซน่า)
คอยฉันฝันก่อน (อโซน่า)
รักฉันนาน ๆ (2527) (อโซน่า)
คอยพี่ (2528) (อโซน่า)
กลัวจูบ (2529) (เมโทร)
เสียรู้ (คีตา แผ่นเสียงและเทป)
อมตะซูเปอร์คลาสสิค (2532) (นิธิทัศน์)
ซูเปอร์ฮิต (2533) (นิธิทัศน์)
เพลงคู่ซูเปอร์ฮิต (ร่วมกับ กิตติคุณ เชียรสงค์) (2533) (นิธิทัศน์)
เพลงคู่ซูเปอร์คลาสสิค (ร่วมกับ กิตติคุณ เชียรสงค์) (2533) (นิธิทัศน์)
เพลงหวานซูเปอร์คลาสสิค (2534) (นิธิทัศน์)
เมดเล่ย์ซูเปอร์ฮิต มันส์ไม่หยุด 1 (ร่วมกับ ก้อย พรพิมล, อิ๋ว พิมพ์โพยม, โหน่ง ศิรินันท์, ดอน สอนระเบียบ, ดำ ฟอร์เอฟเวอร์, ตู้ ดิเรก, ตี๋ วสันต์) (2535) (นิธิทัศน์)
เมดเล่ย์ซูเปอร์ฮิต มันส์ไม่หยุด 2 (ร่วมกับ ก้อย พรพิมล, อิ๋ว พิมพ์โพยม, โหน่ง ศิรินันท์, ดอน สอนระเบียบ, ดำ ฟอร์เอฟเวอร์, ตู้ ดิเรก, ตี๋ วสันต์) (2535) (นิธิทัศน์)
เมดเล่ย์เพชร (ร่วมกับ ก้อย พรพิมล, โหน่ง ศิรินันท์) (2535) (นิธิทัศน์)
สับราง (2536) (อโซน่า)
อ๊ะ อ๊ะ หล่อ (2536) (นิธิทัศน์)
ตกใจหมดเลย (2537) (นิธิทัศน์)
ลูกทุ่งคลาสสิคดนตรีจีน 1 (2537) (นิธิทัศน์)
ลูกทุ่งคลาสสิคดนตรีจีน 2 (2537) (นิธิทัศน์)
ลูกทุ่งคลาสสิคดนตรีจีน 3 (2537) (นิธิทัศน์)
คลาสสิคสเปเชียล 1 รักเอ๋ยรักข้า (นิธิทัศน์)
คลาสสิคสเปเชียล 2 รักฉันนาน ๆ (นิธิทัศน์)
คลาสสิคสเปเชียล 3 เสน่หา (นิธิทัศน์)
คลาสสิคดนตรีจีน 1 (2539) (นิธิทัศน์)
คลาสสิคดนตรีจีน 2 (2539) (นิธิทัศน์)
ลูกทุ่งทองไทย 60ปี ชลธี ธารทอง ชุดที่ 3(ร่วมกับ เท่ห์ อุเทน) (2540)
สู้ชีวิตเพื่อชีวิต 1 (ร่วมกับ วิสา คัญทัพ) (พีจีเอ็ม)
สู้ชีวิตเพื่อชีวิต 2 (ร่วมกับ วิสา คัญทัพ) (พีจีเอ็ม)
ท็อปฮิตลูกทุ่งมาตรฐาน โครงการใหม่ (2545) (อาร์สยาม)
บทเพลงรักนิรันดร์กาล (โรสมีเดีย)
ผลงานภาพยนตร์

เจ้าสาวเดิมพัน (2521)
ผลงานละคร

ข้าวนอกนา (2533) ช่อง 7
เมืองโพล้เพล้ (2535) ช่อง 7
บ้านเล็ก (2535) ช่อง 3
ไฟรักอสูร (2535) ช่อง 3
แหล่งข้อมูลอื่น

ใครรู้จักนักร้องสาวผมสวยชื่อ ไพจิตร อักษรณรงค์ บ้าง อยากทราบประวัติ เก็บถาวร 2016-03-04 ที่ เวย์แบ็กแมชชีน จากเว็บบอร์ดมูลนิธิหนังไทย
คำนำหน้าชื่อ

ระวังสับสนกับ คำกำกับนาม
คำนำหน้าชื่อ หรือ คำนำหน้านาม คือคำที่ใส่เพิ่มไปในชื่อของบุคคลเพื่อบ่งบอกถึงสถานภาพ เช่น การศึกษา ยศตำแหน่ง หรือบรรดาศักดิ์ เช่น นาย นาง นางสาว ศาสตราจารย์ พันเอก เจ้าชาย กษัตริย์ จักรพรรดิ ฯลฯ ในบางวัฒนธรรมอาจใช้คำแทรกระหว่างชื่อตัวกับนามสกุล เช่น Graf ในชุมชนภาษาเยอรมัน หรือ พระคาร์ดินัลในตำแหน่งบาทหลวงโรมันคาทอลิก
แต่เดิมประเทศไทย ไม่มีการใช้คำนำหน้าชื่อเป็นกิจลักษณะ ต่อมาเมื่อมีการประกาศพระบรมราชโองการให้ใช้ พระราชบัญญัติให้ใช้คำนำหน้าชื่อชนต่าง ๆ (ณ วันพุธ เดือน 10 ขึ้น 7 ค่ำ ปีระกาตรีศก) ซึ่งกำหนดคำนำหน้าชื่อ อยู่สำหรับ หญิงและชาย ซึ่งเป็นสามัญชนไว้เพียง 3 คำ ได้แก่ นาย อ้าย และ อี
ฐานันดรศักดิ์

ฐานันดรศักดิ์ หรือ ฐานันดร หมายถึง ฐานะซึ่งเป็นลำดับในการกำหนดชั้นบุคคล ฐานันดรของพระมหากษัตริย์และพระบรมวงศานุวงศ์เรียกว่า "พระสกุลยศและพระอิสริยยศ" หรือ "พระยศ" ฐานันดรของนักบวชเรียกว่า "สมณศักดิ์" ฐานันดรของขุนนางหรือข้าราชการเรียกว่า "บรรดาศักดิ์" หรือ "ยศ"
ดูเพิ่ม

คุณหญิง
ยศทหารและตำรวจในประเทศไทย
ยศข้าราชการพลเรือนในอดีต
ยศข้าราชการพลเรือนในราชสำนักในอดีต
บูรณ์ ฐาปนดุลย์

| บูรณ์ ฐาปนดุลย์ ม> ป.ช., ม.ว.ม. |
| --- | --- |

ผู้ตรวจการแผ่นดินของประเทศไทย
ดำรงตำแหน่ง 24 มีนาคม พ.ศ. 2558 – 27 พฤษภาคม พ.ศ. 2563
ก่อนหน้า: ผาณิต นิติทัณฑ์ประภาศ
 
ข้อมูลส่วนบุคคล
เกิด: 28 พฤษภาคม พ.ศ. 2493 (74 ปี) อำเภอกะทู้ จังหวัดภูเก็ต
ศาสนา: พุทธ
คู่สมรส: นางจิตรา ฐาปนดุลย์

บูรณ์ ฐาปนดุลย์ (28 พฤษภาคม พ.ศ. 2493 -) เป็นอดีตผู้ตรวจการแผ่นดินของประเทศไทย และเป็นผู้พิพากษาอาวุโสในศาลฎีกา อดีตประธานศาลอุทธรณ์ ภาค 9 อดีตประธานศาลอุทธรณ์ ภาค 3 และอดีตผู้พิพากษาหัวหน้าคณะในศาลฎีกา
ประวัติ

บูรณ์ ฐาปนดุลย์ เกิดเมื่อวันที่ 28 พฤษภาคม พ.ศ. 2493 เป็นชาวตำบลป่าตอง อำเภอกะทู้ จังหวัดภูเก็ต จบการศึกษาชั้นมัธยมต้น จากโรงเรียนภูเก็ตวิทยาลัย ชั้นมัธยมปลายจากโรงเรียนอำนวยศิลป์ ปริญาตรีนิติศาสตรบัณฑิต จุฬาลงกรณ์มหาวิทยาลัย และผ่านการอบรมเนติบัณฑิตไทย สำนักอบรมและศึกษากฎหมายแห่งเนติบัณฑิตยสภา รวมทั้งรัฐประศาสนศาสตรมหาบัณฑิต (MPA) สถาบันบัณฑิตพัฒนบริหารศาสตร์
การทำงาน

บูรณ์ ฐาปนดุลย์ เริ่มรับราชการในปี 2523 เป็นผู้ช่วยผู้พิพากษากระทรวงยุติธรรม จนกระทั่งได้เป็นผู้พิพากษาหัวหน้าศาลจังหวัดนราธิวาส ในปี 2536 จนกระทั่งปี 2551 ได้เป็นอธิบดีผู้พิพากษาศาลแรงงานกลาง เคยเป็นอธิบดีผู้พิพากษาศาลอาญา ประธานศาลอุทธรณ์ภาค ๙ ประธานศาลอุทธรณ์ภาค ๓ ผู้พิพากษาหัวหน้าคณะในศาลฎีกา ผู้พิพากษาอาวุโสในศาลฎีกา
ผู้ตรวจการแผ่นดิน

บูรณ์ ฐาปนดุลย์ ได้รับการแต่งตั้งเป็นผู้ตรวจการแผ่นดินของประเทศไทย แทนผาณิต นิติทัณฑ์ประภาศ ที่พ้นจากตำแหน่งตามมาตรา 50 แห่งพระราชบัญญัติประกอบรัฐธรรมนูญว่าด้วยผู้ตรวจการแผ่นดิน พ.ศ. 2552
โดยที่ประชุมสภานิติบัญญัติแห่งชาติได้ลงมติเมื่อวันที่ 12 กุมภาพันธ์ 2558 ใช้วิธีลงคะแนนลับก่อนมีมติเห็นชอบให้ นายบูรณ์ ฐาปนดุลย์ ดำรงตำแหน่งผู้ตรวจการแผ่นดิน ตามมาตร 6 วรรค 2 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557  ประกอบประกาศของ คสช.ฉบับที่ 48/2557 เรื่องการสรรหาบุคคลเพื่อดำรงตำแหน่งแทนตำแหน่งที่ว่าง ด้วยเสียง 143 เสียง ไม่เห็นด้วย 30 เสียง งดออกเสียง 18 เสียง หลังสภานิติบัญญัติแห่งชาติประชุมลับเพื่อพิจารณารายงานของคณะกรรมาธิการสามัญเพื่อทำหน้าที่ตรวจสอบประวัติ ความประพฤติ และพฤติกรรมทางจริยธรรมของบุคคลผู้ได้รับการเสนอชื่อให้ดำรงตำแหน่งผู้ตรวจการแผ่นดินที่มี พลเอก อู๊ด เบื้องบน เป็นประธาน ซึ่งได้ดำเนินการรวบรวมข้อเท็จจริงและพบว่า นายบูรณ์ ไม่มีคุณลักษณะต้องห้ามตามมาตรา 8 แห่ง พระราชบัญญัติประกอบรัฐธรรมนูญว่าด้วยผู้ตรวจการแผ่นดิน พ.ศ. 2552 รวมถึงไม่พบข้อมูลเกี่ยวกับประวัติ ความประพฤติ และพฤติกรรมทางจริยธรรมที่เป็นผลเสีย
กระทั่งพ้นจากตำแหน่งเมื่ออายุครบ 70 ปี และมีการแต่งตั้งคนใหม่มาดำรงตำแหน่งแทน
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2548 –  เหรียญจักรพรรดิมาลา (ร.จ.พ.)
แจสเปอร์ จอนส์

แจสเปอร์ จอห์น (อังกฤษ : Jasper Johns) เป็นศิลปินในศิลปะป็อปอาร์ต (Pop Art) เกิดเมื่อวันที่ 15 พฤษภาคม ค.ศ. 1930 ในเมืองออกัสตา (Augusta), รัฐจอร์เจีย (Georgia) 
เขาใช้ชีวิตในวัยเด็กของเขาในเมืองอาร์เลนเดล(Allendale), รัฐเซาท์แคโรไลนา (South Carolina) กับปู่ย่าตายายบิดาของเขาหลังจากที่พ่อแม่ของเขาแต่งงานแล้วแยกทางกัน 
จากนั้นเขาก็ใช้เวลากว่าปีอาศัยกับแม่ของเขาในเมืองโคลัมเบีย (Columbia), รัฐเซาท์แคโรไลนา (South Carolina) 
หลังจากนั้นเขาก็ใช้เวลาหลายปีอาศัยอยู่กับป้าของเขาในเมืองเลคเมอร์เลย์ (Lake Murley), รัฐเซาท์แคโรไลนา (South Carolina) เขาจบจากโรงเรียนมัธยมในซัมเตอร์ (Sumter), รัฐเซาท์แคโรไลนา (South Carolina) ที่เขาอาศัยอยู่กับแม่ของเขา
จอห์นส์เรียนที่มหาวิทยาลัยเซาท์แคโรไลนาตั้งแต่ ค.ศ. 1947-1948 รวมสามภาคการศึกษาจากนั้นเขาก็ย้ายไปอยู่ที่เมืองนิวยอร์กและศึกษาในระยะเวลาสั้น ๆ 
ที่โรงเรียนออกแบบพาร์สันส์ในค.ศ. 1949-1952 ต่อมา1953 เขาเป็นทหารประจำการอยู่ในเซนได, ญี่ปุ่นในช่วงสงครามเกาหลี
ในฐานะหนุ่มวัยรุ่นจอห์นย้ายจากเมืองเล็กๆในรัฐเซาท์แคโรไลนา เพื่อศึกษาจิตรกรรมในนิวยอร์ก เมืองหลวงแห่งศิลปะ ณ เวลานั้นจอห์นดิ้นรนที่จะค้นหางานในสไตล์ของเขา 
และเขาก็ค่อนข้างจะหงุดหงิดกับผลงานที่อยู่ในช่วงแรกเริ่มของเขา และได้ทำลายไปเป็นส่วนมากในเวลาต่อมา อย่างไรก็ตามเขาก็ได้ค้นพบวิธีทางเกี่ยวกับงานศิลปะของงานจิตรกรรมธงชาติ 
และภาพที่ใช้เป็นสัญลักษณ์อื่นๆ
ปัจจุบันจอห์นอาศัยอยู่ในเมืองชารอน (Sharon), คอนเนคติคัต (Connecticut) และเกาะเซนท์มาติน (Saint Martin)
แนวคิดการสร้างผลงาน

เขาคือศิลปินที่ในวัย 24 ปี เขาได้ค้นพบธีมงานของตนเอง ซึ่งผลงานก่อนหน้าเขาทำลายไป และจอห์นก็ดำเนินธีมนี้มาตลอดอาชีพของเขา และยังคงมีการใช้ธีมงานลักษณะนี้ในปัจจุบัน 
เขายังคงเชื่อมั่นในลักษณะความคิดแบบอย่าง เขาอ้างว่า “ทุกสิ่งไม่ได้มีคุณค่าในตัวเอง” จอห์นไม่ค่อยชอบงานร่างรูปภาพ 
จอห์นเริ่มบทบาทของศิลปินรุ่นใหม่ในวงการศิลปะของนิวยอร์กจากจินตภาพของสิ่งที่มีรูปแบบตายตัวและเป็นของพื้นๆ เช่น เป้ายิงปืน ตัวเลข และธงชาติอเมริกา ตัวเลข ตัวอักษร 
หรือแม้กระทั่งเฝือกที่ใช้ใส่แขนขา สิ่งที่เป็นไปได้สำหรับเขาคือ การขยายความและแปรสภาพให้สิ่งเหล้านี้เป็นตัวแทนของความหมายรูปของจิตรกรรม โดยการเลือกเอาสัญญะ (Sign) 
ที่มักจะเป็นที่เข้าใจว่าคือของบางอย่างซึ่งถูกสร้างขึ้นมาเพื่อใช้งานและอำนวยประโยชน์ทางด้านใช้สอยเท่านั้น
ทุกวันนี้งานศิลปะของเขาเป็นที่รู้จักไปทั่วทุกมุมโลก และจอห์นเป็นศิลปินที่ประสบความสำเร็จเช่นเดียวกับศิลปินอื่นๆที่โด่งดังในศตวรรษนี้ เช่น ปีกาโซ เป็นต้น 
ในต่างประเทศผลงานลักษณะนี้ยังไม่เป็นที่รู้จัก แต่สำหรับตัวเขาเองนั้น เขาเลือกที่จะทำให้ผลงานของเขามีความสันโดษเข้าถึงยากและเป็นปริศนาในขณะที่สื่อมวลชนผลงานของเขาด้วยความยินดี 
แต่กลับมีการตีพิมพ์งานของจอห์นน้อยมากนอกสหรัฐอเมริกา ซึ่งดูเป็นเรื่องที่ประหลาดมาก
ผลงานของจอห์นมักจะเป็นการนำสิ่งของง่ายๆในชีวิตประจำวันมาสร้างสรรค์ผลงานศิลปะ 
นอกจากนี้ผลงานในช่วงแรกๆของเขานั้นสร้างสรรค์เสร็จในตอนที่เขามีอายุระหว่าง 25-30 ปี
จอห์นเป็นหนึ่งในศิลปินคนแรกๆที่ใช้วัตถุต่างๆ เป็นส่วนประกอบหนึ่งในภาพเขียน และเขายังได้รับอิทธิพลจากมาร์เชล ดูชองป์ (Marcel Duchamp) จอห์นต่างตากดูชองป์ 
ตรงที่เขาไม่ได้ใช้เพียงวัตถุนั้นๆ แต่เขาได้ผสมผสานงานเหล่านั้นเช้ากับภาพเขียนของเขา นอกจากนี้เขายังมีบทบาทสำคัญในกลุ่มกระแส Abstract Expressionism อีกด้วย
จอห์นใช้การป้ายสีแบบ Gesturalist ทิ้งร่องรอยฝีแปรงลงทั่วทั้งผิวหน้าของภาพ ดั่งเช่นการส่งเสียงซ้ำๆกันขอคำหนึ่งคำด้วยน้ำเสียงที่ชวนให้เกิดความรู้สึก 
และสร้างความขัดแย้งระหว่างความแบนที่เป็นจริงของวัตถุ กับลักษณะนูนต่ำที่ใช้เทคนิดจิตรกรรมขี้ผึ้งเหลวโบราณ Encaustic การเลือกเอาวัตถุสองมิติ ทำให้การมองโดยผิวเผินอาจเห็นได้ว่าไม่ได้มีอะไรแตกต่างไปจากของจริง งานของจอห์นจึงนับว่าเป็นจิตรกรรมแบบอเมริกันที่ได้รวมเอาความเป็นทางการ และลักษณะนามธรรมที่คุ้นตาในสังคมอเมริกาเอาไว้ด้วยกันอันเป็นลักษณะเฉพาะประการหนึ่งของป๊อปอาร์ท
การแสดงออกทางศิลปะของ จอห์นเป็นปฏิกิริยาที่เกิดขึ้นเช่นเดียวกันกับที่ศิลปินในยุคก่อนมีต่อสิ่งที่เขามองว่าเป็น High Art 
ซึ่งเป็นที่ยอมรับกันจนกลายเป็นคำนิยมและใช้เป็นมาตรฐานในการวัดคุณค่าทางศิลปะ 
การนำเอาวัตถุสำเร็จรูปจากสังคมบริโภคมาใช้เพื่อถ่ายทอดแนวความคิดที่ว่า "วัตถุทุกประเภทเป็นสิ่งที่นำมาใช้ได้สำหรับศิลปินแบบใหม่"ตามคำกล่าวของ Allan Kaprow
จอห์นได้เขียนไว้ในสมุดร่างกายของเขาไว้ว่า "Take an Object, Do something to it และ Do something else to it"
ผลงานของจอห์นให้อิทธิพลต่อแฟรงค์สเตลลา (Frank Stella)และเคนเน็ธโนแลนด์ (Kenneth Noland) รวมทั้งจิตรกรรมคัลเลอร์ฟีลด์ (Colour Field Painting) และศิลปะมินินอล (Minimal Art)
มาร์เซลิน เพลย์เน็ต (Marcelin Playnet) ผู้ที่ติดตามศิลปะของอเมริกาอย่างใกล้ชิดมาหลายปี  กล่าวว่า จอห์นแตกต่างจากศิลปินคนอื่นๆที่ร่วมสมัยกับเขาเอง 
ตรงที่เขาผสมผสานทุกสิ่งเข้าด้วยกันและอยู่เหนือศิลปะแอคเพรสชั่นนิสม์เชิงนามธรรม Abstract Expressionism 
เป็นประเด็นที่ถกเถียงกันอย่างกว้างขวางว่า จอห์นควรจัดอยู่ในกระบวนการขับเคลื่อนของ American Pop Art หรือไม่ แต่เขาก็ถูกจัดเป็นหนึ่งในผู้ริเริ่มศิลปะป๊อป อาร์ต (Pop Art)
แหล่งข้อมูลอื่น

http://www.jasperjohns.com/
http://www.metmuseum.org/toah/hd/john/hd_john.htm
http://www.theartstory.org/artist-johns-jasper.htm
http://www.pbs.org/wnet/americanmasters/episodes/jasper-johns/about-the-painter/54/
สำนักงานคณะกรรมการป้องกันและปราบปรามการทุจริตแห่งชาติ

ระวังสับสนกับ สำนักงานคณะกรรมการป้องกันและปราบปรามการทุจริตในภาครัฐ
| --- | --- |
Office of the National Anti-Corruption Commission
ตราสัญลักษณ์
ภาพรวมสำนักงาน
ก่อตั้ง: 18 พฤศจิกายน พ.ศ. 2542; 25 ปีก่อน (2542-11-18)
สำนักงานก่อนหน้า: สำนักงานคณะกรรมการป้องกันและปราบปรามการทุจริตและประพฤติมิชอบในวงราชการ (พ.ศ. 2518 – พ.ศ. 2542)
ประเภท: องค์กรอิสระ
เขตอำนาจ: ทั่วราชอาณาจักร
สำนักงานใหญ่: เลขที่ 361 ถนนนนทบุรี 1 ตำบลท่าทราย อำเภอเมืองนนทบุรี จังหวัดนนทบุรี 11000
บุคลากร: 2,742 คน (พ.ศ. 2566)
งบประมาณต่อปี: 4,755,176,200 บาท (พ.ศ. 2568)
ฝ่ายบริหารสำนักงาน: สาโรจน์ พึงรำพรรณ, เลขาธิการ พลตำรวจตรี อรุณ อมรรัตนกุล, รองเลขาธิการ สุรพงษ์ อินทรถาวร, รองเลขาธิการ พันตำรวจตรี ชัชนพ ผดุงกาญจน์, รองเลขาธิการ นิติพันธุ์ ประจวบเหมาะ, รองเลขาธิการ ว่าง, รองเลขาธิการ ว่าง, รองเลขาธิการ
ต้นสังกัดสำนักงาน: คณะกรรมการป้องกันและปราบปรามการทุจริตแห่งชาติ
เว็บไซต์: www.nacc.go.th/เว็บไซต์อย่างเป็นทางการ
สำนักงานคณะกรรมการป้องกันและปราบปรามการทุจริตแห่งชาติ (อังกฤษ: Office of the National Anti-Corruption Commission) เป็นสำนักงานเลขานุการของคณะกรรมการป้องกันและปราบปรามการทุจริตแห่งชาติ เป็นหน่วยงานที่เป็นอิสระ มีฐานะเทียบเท่ากรมตามกฎหมายว่าด้วยระเบียบบริหารราชการแผ่นดิน มีเลขาธิการคณะกรรมการป้องกันและปราบปรามการทุจริตแห่งชาติเป็นผู้บังคับบัญชาขึ้นตรงต่อประธานกรรมการป้องกันและปราบปรามการทุจริตแห่งชาติ
สำนักงานประจำจังหวัด

สำนักงาน ป.ป.ช. มีสำนักงานประจำจังหวัดครบทั้ง 76 จังหวัด
รายนามเลขาธิการ

การแต่งตั้งเลขาธิการคณะกรรมการป้องกันและปราบปรามการทุจริตแห่งชาติ ต้องได้รับความเห็นชอบของคณะกรรมการป้องกันและปราบปรามการทุจริตแห่งชาติ และวุฒิสภาไทย
กล้านรงค์ จันทิก (พ.ศ. 2542 - พ.ศ. 2546)
ศราวุธ เมนะเศวต (พ.ศ. 2547 - พ.ศ. 2549)
ปรีชา เลิศกมลมาศ (พ.ศ. 2549 - พ.ศ. 2552)
อภินันทน์ อิศรางกูร ณ อยุธยา (พ.ศ. 2552 - 2555)
ณรงค์ รัฐอมฤต (พ.ศ. 2555 - 2556)
สรรเสริญ พลเจียก  (พ.ศ. 2556 - พ.ศ. 2560)
วรวิทย์ สุขบุญ (พ.ศ. 2560 - พ.ศ. 2564)
นิวัติไชย เกษมมงคล (พ.ศ. 2564 - 2567)
สาโรจน์ พึงรำพรรณ (พ.ศ. 2567 - ปัจจุบัน)
ข้าราชการสำนักงานป้องกันและปราบปรามการทุจริตแห่งชาติ

บุคคลผู้ปฏิบัติงานในสำนักงานคณะกรรมการป้องกันและปราบปรามการทุจริตแห่งชาติ ซึ่งได้รับเงินเดือนประจำเรียกว่า "ข้าราชการสำนักงานป้องกันและปราบปรามการทุจริตแห่งชาติ" เป็นข้าราชการซึ่งได้รับบรรจุ และแต่งตั้งให้เป็นข้าราชการตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริตแห่งชาติ พ.ศ. 2542 และแก้ไขเพิ่มเติมฉบับที่ 2 พ.ศ. 2554 โดยการกำหนดตำแหน่งและการให้ได้รับเงินเดือนและเงินประจำ ตำแหน่งของข้าราชการสำนักงาน ป.ป.ช. ให้นำกฎหมายว่าด้วยระเบียบ ข้าราชการพลเรือนในส่วนที่เกี่ยวกับข้าราชการพลเรือนสามัญมาใช้บังคับ โดยอนุโลม ทั้งนี้ คำว่า "ก.พ." ให้หมายถึง คณะกรรมการ ป.ป.ช. และ คำว่า "ส่วนราชการที่มีฐานะเป็นกรมและมีหัวหน้าส่วนราชการรับผิดชอบในการปฏิบัติราชการขึ้นตรงต่อนายกรัฐมนตรี" ให้หมายถึงสำนักงาน ป.ป.ช.
ข้าราชการสำนักงาน ป.ป.ช. แบ่งออกเป็น 2 ประเภท คือ ข้าราชการในสายกระบวนการยุติธรรม ได้แก่ ข้าราชการซึ่งปฏิบัติหน้าที่เกี่ยวข้องกับการบังคับใช้กฎหมาย และข้าราชการทั่วไป ซึ่งแบ่งเป็น ประเภทวิชาการ และประเภททั่วไป
ในวันที่ 26 สิงหาคม พ.ศ. 2565 พลตำรวจเอก วัชรพล ประสารราชกิจ ประธานคณะกรรมการ ป.ป.ช. ในขณะนั้น ได้มีคำสั่งไล่ออกจากราชการ ประหยัด พวงจำปา รองเลขาธิการ ป.ป.ช. ปีต่อมาศาลฎีกาแผนกคดีอาญาของผู้ดำรงตำแหน่งทางการเมืองพิพากษาจำคุกประหยัด 4 เดือน ปรับ 1 หมื่นบาท ในข้อหายื่นบัญชีแสดงรายการทรัพย์สินและหนี้สินด้วยข้อความอันเป็นเท็จ หรือปกปิดข้อเท็จจริงที่ควรแจ้งให้ทราบ และมีพฤติการณ์อันควรเชื่อได้ว่ามีเจตนาไม่แสดงที่มาแห่งทรัพย์สินหรือหนี้สิน แต่ให้รอลงอาญาไว้ 1 ปี
แหล่งข้อมูลอื่น

สำนักงานคณะกรรมการป้องกันและปราบปรามการทุจริตแห่งชาติ เก็บถาวร 2012-02-19 ที่ เวย์แบ็กแมชชีน
ภาพถ่ายทางอากาศของ สำนักงานคณะกรรมการป้องกันและปราบปรามการทุจริตแห่งชาติ
เจ้าคุณพระประยุรวงศ์

| ท่านเจ้าคุณ เจ้าคุณพระประยุรวงศ์ ป> จ., ม.ว.ม. |
| --- | --- |

เกิด: คุณแพ 5 พฤศจิกายน พ.ศ. 2397 เมืองธนบุรี
เสียชีวิต: 22 มีนาคม พ.ศ. 2486 (88 ปี) บ้านบรรทมสินธุ์ จังหวัดพระนคร
คู่สมรส: พระบาทสมเด็จพระจุลจอมเกล้าเจ้าอยู่หัว
บุตร: พระเจ้าบรมวงศ์เธอ กรมขุนสุพรรณภาควดี พระเจ้าบรมวงศ์เธอ พระองค์เจ้าสุวพักตร์วิไลยพรรณ พระเจ้าบรมวงศ์เธอ พระองค์เจ้าบัณฑรวรรณวโรภาษ
บิดามารดา: เจ้าพระยาสุรวงษ์ไวยวัฒน์ (วร บุนนาค) ท่านผู้หญิงอิ่ม สุรวงษ์ไวยวัฒน์
ญาติ: เจ้าจอมมารดาโหมด ในรัชกาลที่ 5 (น้องสาว)
เจ้าคุณพระประยุรวงศ์ นามเดิม แพ (5 พฤศจิกายน พ.ศ. 2397 – 22 มีนาคม พ.ศ. 2486) เป็นพระสนมเอกในพระบาทสมเด็จพระจุลจอมเกล้าเจ้าอยู่หัว และทำหน้าที่เป็นผู้เบิกพระโอษฐ์พระราชโอรสและพระราชธิดาในรัชกาลที่ 5 ต่อมาได้รับการแต่งตั้งเป็น เจ้าคุณจอมมารดาแพ และพระบาทสมเด็จพระมงกุฎเกล้าเจ้าอยู่หัวทรงสถาปนาเกียรติยศขึ้นเป็นเจ้าคุณชั้นพิเศษให้ออกนามว่า เจ้าคุณพระประยุรวงศ์ และได้รับเกียรติให้ใช้คำว่า "ถึงแก่พิราลัย" เทียบเจ้าประเทศราชและสมเด็จเจ้าพระยา กรมพระยาดำรงราชานุภาพเคยกล่าวยกย่องท่านว่า "ท่านสมบูรณ์ด้วยเกียรติยศ และเป็นที่เคารพนับถือของคนทั้งหลายมิรู้เสื่อมทรามจนตลอดอายุ"
ประวัติ > ชีวิตช่วงต้น

เจ้าคุณพระประยุรวงศ์ มีนามเดิมว่า แพ เกิดเมื่อวันที่ 5 พฤศจิกายน พ.ศ. 2397 ตรงกับวันอาทิตย์ ขึ้น 15 ค่ำ เดือน 12 ปีขาล ซึ่งตรงกับวันลอยกระทง เป็นธิดาของเจ้าพระยาสุรวงษ์ไวยวัฒน์ (วร บุนนาค) กับท่านผู้หญิงอิ่ม และท่านผู้หญิงอ่วมซึ่งเป็นป้า (พี่สาวของแม่) ก็เป็นภรรยาเอกอีกท่านหนึ่งของบิดา มีพี่น้องร่วมบิดามารดา 9 คน ได้แก่ เล็ก (เป็นที่คุณหญิงสรราชภักดี), ฉาง, เหมา (เป็นที่หลวงจักรยานานุพิจารณ์), หมิว (เป็นที่จ่ายวดยศสถิต), โหมด (เป็นบาทบริจาริกาในรัชกาลที่ 5), แม้น (เป็นห้ามของกรมพระยาภาณุพันธุวงศ์วรเดช), เมี้ยน และมิด
ครอบครัวของเจ้าคุณพระประยุรวงศ์ สืบเชื้อสายจากเฉกอะหมัด แขกเจ้าเซ็นจากอิหร่าน ซึ่งเป็นจุฬาราชมนตรีมาแต่ครั้งกรุงเก่า จนกระทั่งลูกหลานรุ่นเหลนคือเจ้าพระยาเพ็ชร์พิไชย (ใจ) ได้เปลี่ยนไปนับถือศาสนาพุทธ หลังการเสียกรุงศรีอยุธยาครั้งที่สอง หลานชายของเจ้าพระยาเพ็ชร์พิไชย คือ เจ้าพระยาอรรคมหาเสนา (บุนนาค) ได้ร่วมรบเคียงบ่าเคียงไหล่กับสมเด็จพระเจ้ากรุงธนบุรี และพระบาทสมเด็จพระพุทธยอดฟ้าจุฬาโลกมหาราช ครั้นท่านลิ้ม ภรรยาของเจ้าพระยาอรรคมหาเสนาถูกทำร้ายจนถึงแก่ความตาย สมเด็จพระอมรินทราบรมราชินีทรงเกิดความสงสาร จึงนำพระขนิษฐาแท้ ๆ คือ เจ้าคุณพระราชพันธุ์นวล ให้กับเจ้าพระยาอรรคมหาเสนา และเป็นต้นสกุลบุนนาค นับเป็นตระกูลที่จงรักภักดี และมีฐานะเป็นเครือญาติใกล้กับราชวงศ์จักรีในฐานะคู่เขย หลังจากนั้นเป็นต้นมาสกุลบุนนาคและเครือญาติจึงมีหน้าที่คอยถวายตัวธิดาเป็นบาทบริจาริกาสนองพระเดชพระคุณมาในทุก ๆ รัชกาล
มูลเหตุที่มีนามว่า แพ เพราะท่านเกิดที่แพริมแม่น้ำเจ้าพระยาในฝั่งเขตธนบุรี ทำนองเดียวกันกับพี่สาวที่ชื่อ ฉาง เพราะบิดาเคยย้ายครอบครัวไปอาศัยในฉางข้าวในระยะหนึ่งและให้กำเนิดธิดาที่นั่น เจ้าคุณพระประยุรวงศ์ใช้ชีวิตอยู่ในเรือนของเจ้าพระยาสุรวงษ์ไวยวัฒน์ที่ฝั่งธนบุรีมาตั้งแต่ยังเยาว์ ปัจจุบันบริเวณที่ตั้งเรือนดังกล่าวคือโรงเรียนศึกษานารี ซึ่งบริเวณดังกล่าวเป็นพื้นที่ของสายสกุลบุนนาคไว้ปลูกเรือนอาศัยอยู่ต่อ ๆ กันมาริมแม่น้ำเจ้าพระยาตั้งแต่ใต้คลองกุฎีจีนลงมาจนถึงคลองวัดพิชัยญาติ
ในวัยเยาว์ เจ้าคุณพระประยุรวงศ์ได้สมญาว่า ม่วง อันเป็นนามของแม่ค้าชราคนหนึ่งซึ่งทำขนมขายได้เลิศรส ท่านจึงติดใจและชอบยายม่วงมาก อยู่มาวันหนึ่ง กลุ่มเพื่อนของเจ้าคุณพระประยุรวงศ์ได้ถามเล่นว่าใครอยากเป็นอะไรบ้าง เมื่อถามมาถึงเจ้าคุณประยุรวงศ์ ท่านก็ตอบกลับไปว่า อยากเป็นยายม่วง เพื่อนเด็ก ๆ เห็นเป็นเรื่องขำขันจึงพากันเรียกล้อท่านว่าม่วงอยู่ช่วงหนึ่ง